เคาะแล้ว! “อาฟเตอร์ ยู” กำหนดราคาขาย IPO ที่ 4.50 บาท เข้าเทรด mai 23 ธ.ค.นี้
เคาะแล้ว! “อาฟเตอร์ ยู”หรือ AU ผู้ดำเนินธุรกิจจำหน่ายขนมหวาน เปิดจองซื้อ IPO จำนวน 165 ล้านหุ้น ที่ราคา 4.50 บ./หุ้น ในวันที่ 14-16 ธ.ค.59 เข้าเทรด mai ส่งท้ายปี 23 ธ.ค.นี้โดยมี บล.บัวหลวง เป็นที่ปรึกษาทางการเงิน
13 ธ.ค. 2559

บริษัทอาฟเตอร์ ยู จำกัด (มหาชน) หรือ AU ระบุว่า บริษัทกำหนดราคาเสนอขายหุ้นเพิ่มทุนต่อประชาชนเป็นครั้งแรก (IPO) จำนวนไม่เกิน 165 ล้านหุ้น ที่ราคาหุ้นละ 4.50 บาท โดยจะเปิดจองซื้อหุ้นในช่วงวันที่ 14-16 ธ.ค.และเข้าซื้อขายในตลาดหลักทรัพย์ เอ็ม เอ ไอ (mai) ในวันที่ 23 ธ.ค.
ทั้งนี้ AU ดำเนินธุรกิจจำหน่ายขนมหวานและเบเกอรี่มากว่า 9 ปี โดยมีผลิตภัณฑ์ที่เป็นของหวานและเครื่องดื่มกว่า 100 รายการ โดยแบ่งธุรกิจออกเป็น 2 ประเภท คือ ธุรกิจร้านขนมหวาน ธุรกิจการบริหารจัดงานนอกสถานที่และรับจ้างผลิตขนมหวานและเบเกอรี่ให้แก่ร้านอาหาร งานเลี้ยงสังสรรค์ งานกิจกรรมต่างๆ